Diari Oficial de la Generalitat Valenciana


Sumari del DOGV 7424, del 16-12-2014 (2014/11469)

Notificació de demanda i citació a vista oral. Expedient número V-54/2014.
--------------------------------------------------------------------------

### Dades del document

Número de DOGV
:   7424

Data del DOGV
:   16-12-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/11738


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de demanda i citació a vista oral. Expedient número V-54/2014. [2014/11854]  
Pilar Álvarez Montero, presidenta de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa saber a CV Group Plastic, SL, que s'ha intentat la notificació i citació per a vista oral en l'expedient dalt referenciat com a conseqüència del procediment seguit en este i com que no és possible la seua notificació per desconegut, ignorat parador, absència, caducat o refusat, es fa a través de la present publicació, als efectes legals oportuns.  
  
El text de la notificació és el següent:  
«Amb data 11.02.2014 ha tingut entrada en esta conselleria la reclamació interposada en contra seua per Trans(X)Tar, SL, de la qual li adjunte còpia, per import de 1.134,17 - + interessos, perquè d'acord amb el que preveu l'article primer, apartat b de l'Orde de 12 de juny de 1991, de la Conselleria d'Obres Públiques, Urbanisme i Transports, es done per assabentat, per tal de seguir el procediment. D'acord amb l'apartat quinze de l'article primer de la Llei 9/2013, de 4 de juliol de 2013, per la qual es modifica la Llei 16/1987, de 30 de juliol, d'ordenació dels transports terrestres i la Llei 21/ 2003, de 7 de juliol, de seguretat aèria, i que en referència a les juntes arbitrals diu:  
  
«Es presumirà que hi ha l'acord esmentat de sotmetiment a l'arbitratge de les juntes, sempre que la quantia de la controvèrsia no excedisca de 15.000 - i cap de les parts intervinents en el contracte no hagen manifestat expressament a l'altra la seua voluntat en contra abans del moment en què s'inicie o haguera d'haver-se iniciat la realització del transport o activitat contractat.»  
Com que s'entén que no hi ha manifestació expressa de no sotmetiment, se li concedix la possibilitat de contestar la demanda abans de la celebració de la vista oral, que es fixa, i perquè en este acte se li cita, el pròxim dia 27 de gener de 2015, a les 10.00 hores, en els locals d'esta Conselleria d'Infraestructures, Territori i Medi Ambient, situats a la ciutat administrativa 9 d'Octubre, torre 1, carrer de Castán Tobeñas, número 77, 1a planta, a València.  
Ambdós parts hi podran exposar les al·legacions que estimen pertinents i practicar les proves oportunes. En el cas de designar representant que actue en nom seu durant la vista, este haurà d'estar degudament autoritzat amb documentació que justifique la seua representació i, en el cas de representar una empresa, haurà d'acreditar-se per mitjà d'escriptura notarial o certificat de la secretària o president de la societat.  
  
En este mateix sentit, en cas de tindre previst assistir a la vista acompanyat de lletrat, haurà de manifestar-ho abans de la data indicada, a fi de notificar-ho a la part contrària, per si considerara l'auxili de direcció lletrada.  
La inassistència a la vista oral de l'actor, i/o si és el cas, del representant per ell designat, determinarà que es considere que desistix de la seua reclamació, i s'ordenarà l'arxiu de l'expedient.  
La no-assistència de la part demandada no impedirà la celebració de la vista, i que el laude siga dictat, i amb això queda oberta per al reclamant, si així ho jutja oportú, la via judicial pertinent a fi d'instar-ne l'execució.  
La composició del Col·legi Arbitral pot ser consultada en la pàgina web de la Conselleria d'Infraestructures, Territori i Medi Ambient: ?http://www.cit.gva.es/cast/transportes/juntas-trans/compjuntastrans/>, als efectes de recusació d'algun dels seus membres.  
El que li comunique perquè prenga coneixement i tinga els efectes oportuns.»  
  
València, 5 de desembre de 2014.- La presidenta de la Junta Arbitral de Transports de València: Pilar Álvarez Montero.